Komisijos Sprendimas
1999 m. lapkričio 24 d.
pagal Tarybos reglamento (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės 16 straipsnio 1 dalį ir 42 straipsnio 3 dalį pritaikantis jo II, III, IV ir V priedus
(pranešta dokumentu Nr. C(1999) 3880)
(tekstas svarbus EEE)
(1999/816/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės [1] su paskutiniais pakeitimais, padarytais Komisijos reglamentu (EB) Nr. 2408/98 [2], ypač į jo 16 straipsnio 1 dalį ir 42 straipsnio 3 dalį,
atsižvelgdama į 1975 m. liepos 15 d. Tarybos direktyvą 75/442/EEB dėl atliekų [3] su paskutiniais pakeitimais, padarytais Komisijos sprendimu 96/350/EB [4], ypač į jos 18 straipsnį,
(1) kadangi pagal Reglamento (EEB) Nr. 259/93 42 straipsnio 3 dalį II, III ir IV priedai turi būti pakeisti taip, kad juose matytųsi tik tie pakeitimai, dėl kurių jau buvo susitarta pagal EBPO persvarstymo mechanizmą;
(2) kadangi EBPO Taryba [5], remdamasi persvarstymo mechanizmu, nusprendė pakeisti žaliąjį, gintarinį ir raudonąjį atliekų sąrašus;
(3) kadangi būtina pakeisti reglamento II, III ir IV priedus, kad juose matytųsi šie pataisymai;
(4) kadangi šio reglamento V priedo 3 dalyje yra III ir IV prieduose esančios atliekos;
(5) kadangi pagal Reglamento (EEB) Nr. 259/93 su pakeitimais, padarytais Tarybos reglamentu (EB) Nr. 120/97 [6], 16 straipsnio 1 dalį V priedas iš naujo išnagrinėjamas ir atitinkamai pakeičiamas;
(6) kadangi taip pat būtina pakeisti V priedo 3 dalį, kad jame būtų padaryti pakeitimai, dėl kurių pagal EBPO patikslinimo mechanizmą nuspręsta pakeisti gintarinį ir raudonąjį atliekų sąrašus;
(7) kadangi Komisijai, siekiant pakeisti reglamento II, III, IV ir V priedus, padeda iš dalies pakeistos 1975 m. liepos 15 d. Tarybos direktyvos 75/442/EEB dėl atliekų 18 straipsniu įsteigtas komitetas;
(8) kadangi šiuo sprendimu numatytos priemonės atitinka pirmiau minėto komiteto nuomonę,
PRIĖMĖ ŠĮ SPRENDIMĄ:
1 straipsnis
Reglamento (EEB) Nr. 259/93 II, III, IV ir V priedai yra pakeičiami šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1999 m. lapkričio 24 d.